Datum: 14. 12. 2020

Spoštovani,

objavljamo spremembo razpisne dokumentacije za javno naročilo št. VKS-219-20 Dobava nadomestnih delov in servisiranje tovornih vozil in delovnih strojev, ki je bilo posredovano naročniku preko Portala javnih naročil.

SPREMEMBA RAZPISNE DOKUMENTACIJE:

Naročnik spreminja razpisno dokumentacijo na način, da se briše celotno besedilo 2.2.1. točke razpisne dokumentacije, ki se ga nadomesti z naslednjim besedilom:

Ponujeni nadomestni deli iz sklopov številka 1, 2, 3, 4, 5, 6, 7, 8, 9, 10, 12, 13, 16, 17, 18, 19, 22 in 23, morajo biti originalni nadomestni deli proizvajalca vozil, ki jih ta uporablja pri sestavljanju vozila – stroja (originalni nadomestni deli v embalaži proizvajalca vozil - stroja) ali originalu enakovredni nadomestni deli,

ki morajo biti ustrezni za uporabo pri tehnično brezhibnem vzdrževanju, kot je navedeno v Uredbi komisije (EU) št. 461/2010.

Ponujeni nadomestni deli (material) iz sklopov številka 11, 14, 15, 20 in 21, morajo biti skladni z vsemi predpisi, standardi in direktivami EU ter ustrezati tehničnim predpisom in tako ustrezati za prodajo na enotnem trgu Evropske unije ter ustrezno označeni v kolikor je taka oznaka potrebna.

Vsi ponujeni nadomestni deli morajo biti novi in nikakor ne obnovljeni.

Naročnik lahko v fazi ocenjevanja ponudb ali pred sklenitvijo okvirnega sporazuma, preveri kakovost ponujenih nadomestnih delov glede na razpisne pogoje in zahteve naročnika, navedene v razpisni dokumentaciji ter pozove ponudnika k dopolnitvi ponudbe ali ga pozove, da dodatno pojasni navedbe iz svoje ponudbe. Prav tako lahko naročnik preveri kakovost dobavljenih nadomestnih delov v obdobju veljavnosti okvirnega sporazuma.

Naročnik spreminja razpisno dokumentacijo na način, da se briše celotno besedilo 2.2.3. točke razpisne dokumentacije, ki se ga nadomesti z naslednjim besedilom:

Predmet javnega naročila zajema tudi vzdrževanje vozil za nekatere sklope predmeta javnega naročila. Posamezni sklopi predmeta javnega naročila, ki zajemajo tudi vzdrževanje vozil, so opredeljeni v točki 1.1. te razpisne dokumentacije.

Ponudnik mora zagotavljati, da bodo storitve, ki so predmet javnega naročila za posamezni sklop predmeta javnega naročila in za katerega gospodarski subjekt oddaja ponudbo, opravljene v skladu s standardi proizvajalca vozil, pri čemer mora ponudnik poznati in upoštevati navodila proizvajalca vozil glede vzdrževanja in popravila vozila, poznati in upoštevati normative proizvajalca vozil glede vzdrževanja in popravila vozil ter vgrajevati tovarniško priznane (originalne ali originalu enakovredne) nadomestne dele.

Ponudnik mora biti ustrezno tehnološko opremljen za diagnosticiranje napak in servisiranje ter vzdrževanje osebnih vozil blagovne znamke za sklop za katerega oddaja ponudbo.

Izbrani ponudnik, ki bo opravljal tudi storitve vzdrževanja vozil ali strojev, bo moral le te izvajati v skladu z navodili – smernicami proizvajalca vozil, v katerih so med drugim navedene točke, ki so priznane izvajalcu za izvedbo posamezne vrste storitve, podrobno opredeljena težavnost posameznih del, ki jih mora upoštevati serviser (ponudnik) pri izvedbi storitev vzdrževanja.

Lokacija, na kateri bo ponudnik izvajal vzdrževanje vozil – strojev, ne sme biti več kot 20 kilometrov oddaljena od lokacije naročnika (Cesta dveh cesarjev 111, 1000 Ljubljana). Ponudnik mora v ponudbi podati naslov na katerem se izvaja vzdrževanje vozil in oddaljenost od lokacije naročnike. Naročnik bo točnost navedene razdalje tudi preveril na spletni strani https://zemljevid.najdi.si/najdi z izbiro »Najkrajša pot z avtom«. Pri preračunu razdalje se upošteva najkrajša razdalja od naročnika do ponudnika.

V kolikor je lokacija ponudnika, ki oddaja ponudbo za sklop predmeta javnega naročila, ki zajema tudi vzdrževanje in je od lokacije naročnika oddaljena več kot 20 kilometrov, bo moral ponudnik na lastne stroške zagotoviti prevzem vozil na lokaciji naročnika (Cesta dveh cesarjev 111, 1000 Ljubljana), pri čemer bo moral:

* ponudnik zagotoviti prevoz z lastnim tovornim vozilom (naročnikovo tovorno vozilo ali stroj ustrezno naložiti na tovorno vozilo) od lokacije naročnika do lokacije izvajalca in po popravilu oz. vzdrževanju enako nazaj na isto lokacijo,
* ponudnik poskrbeti za ustrezno prevozno zavarovanje vozila oz. kritje stroškov v primeru poškodb, prometnih nesreč in podobno (odgovornosti za prevzeto vozilo od trenutka prevzema le tega s strani izvajalca do ponovnega prevzema s strani naročnika je na strani izvajalca).

(V primeru, če bo izbran ponudnik, ki je od lokacije Cesta dveh cesarjev 111, 1000 Ljubljana oddaljen več kot 20 kilometrov, bo naročnik ustrezno uskladil vsebino okvirnega sporazuma glede izvedbe v skladu z zgoraj navedenim).

Izbrani ponudnik bo moral naročniku zagotavljati popust na veljavni cenik prodajalca za vse ostale storitve, ki niso navedene v ponudbenem predračunu in jih bo naročnik morebiti potreboval v času veljavnosti okvirnega sporazuma, v višini najmanj 15 % na dan opravljene storitve.

Predmet javnega naročila ne zajema storitev oziroma popravil vozil, ki jih bo izbrani ponudnik izvajal iz naslova uveljavljanje škode iz kasko police naročnika ali uveljavljanje škode iz police druge zavarovalnice.

Naročnik spreminja razpisno dokumentacijo na način, da se briše celotno besedilo 3.2.3.2. točke razpisne dokumentacije, ki se ga nadomesti z naslednjim besedilom:

Gospodarski subjekt mora razpolagati z ustreznimi kadri, ki so izkušeni, strokovno usposobljeni in sposobni izvesti predmet javnega naročila.

**Velja za sklope, ki zajemajo tudi vzdrževanje vozil - strojev**

Ponudnik mora za posamezni sklop predmeta javnega naročila (velja za sklope predmeta javnega naročila, ki zajemajo tudi vzdrževanje vozil- strojev) za katerega oddaja ponudbo (ponudnik ali skupina ponudnikov v okviru skupne ponudbe in vsi v ponudbi navedeni podizvajalci, s katerimi namerava ponudnik izvesti predmet javnega naročila) zagotavljati, da bodo storitve opravljene v skladu s standardi proizvajalca vozil, pri čemer mora ponudnik poznati in upoštevati navodila proizvajalca vozil glede vzdrževanja in popravila vozila, poznati in upoštevati normative proizvajalca vozil glede vzdrževanja in popravila vozil ter vgrajevati tovarniško priznane (originalne ali originalu enakovredne) nadomestne dele.

Ponudnik mora biti ustrezno tehnološko opremljen za diagnosticiranje napak in servisiranje ter vzdrževanje vozil znamke za sklop za katerega oddaja ponudbo.

Ponudnik mora zagotoviti izvedbo rednih vzdrževalnih servisov in vseh popravil tovornih vozil in delovnih strojev ter pri tem upoštevati priporočila, navodila in zahteve proizvajalca vozil, ki jih le ta predpisuje za redno vzdrževanje.

Ponudnik mora zagotoviti izvedbo rednih vzdrževalnih servisov in vseh popravil tovornih vozil in delovnih strojev na lokaciji in na način, kot je opredeljeno 2.2.3. točki razpisne dokumentacije.

**DOKAZILO:**

Izpolnjen ESPD (*v »Del IV: Pogoji za sodelovanje, ɑ: Skupna navedba za vse pogoje za sodelovanje«*) s strani (vseh) gospodarskih subjektov v ponudbi.

Naročnik si pridržuje pravico od ponudnika zahteva dokazilo o izpolnjevanju teh zahtev (ogled opreme, predložitev normativov proizvajalca, rezervnih delov, …) .

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb: 30. 12. 2020 do 12:00 ure,
* javno odpiranje ponudb: 30. 12. 2020 ob 12:01 uri,
* rok za sprejemanje ponudnikovih vprašanj: 22. 12. 2020 do 12:00 ure.

POJASNILO:

Ponudnikom na podlagi spremembe razpisne dokumentacije ni potrebno priložiti koncesijske listine ali potrdila o statusu pooblaščenega serviserja. Ponudnik v Prilogo 2 (PONUDBA) navede lokacijo vzdrževanja in oddaljenost od lokacije naročnika, tudi če je le ta oddaljena več kot 20 kilometrov od lokacije naročnika.

Naročnik bo pred sklenitvijo okvirnega sporazuma, le tega ustrezno uskladil v skladu z vsemi spremembami razpisne dokumentacije.

Lepo pozdravljeni!

JAVNI HOLDING Ljubljana, d.o.o.

Sektor za javna naročila